钦定古今图书集成/明伦汇编/人事典/第024卷 > 《礼记》 > 《玉藻》
## 钦定古今图书集成/明伦汇编/人事典/第024卷 > 《礼记》 > 《玉藻》

凡行容惕惕。

〈注〉《惕惕》，直而且疾也。谓行于道路则然。盖回枉则失容，舒缓则近惰也。

《庙中》齐齐朝廷济济翔翔。

〈注〉齐齐，收持严正之貌。济济，威仪详整也。翔翔，张拱安舒也。

“君子之容舒迟”，见所尊者《齐遫》。

〈注〉舒迟闲雅之貌。齐，如夔夔齐栗之齐。遫者，谨而不放之谓。见所尊者故加敬。

足容重，手容恭。

〈注〉“重不轻举”，移也。恭，无慢，弛也。

目容端，口容止。

〈注〉“无睇视”，不妄动。

声容静，头容直。

〈注〉“无或哕咳”，欲其静也。“无或倾顾”，欲其直也。

〈注〉“似不息”者。

《立容德》，

〈注〉应氏谓：“中立不倚，俨然有德之气象。”

色容庄，坐如尸。

〈注〉庄，矜持之貌也。“坐如尸”，见《曲礼》。

燕居告温温。

〈注〉《诗》言“温温恭人”，燕居之时与告语于人之际，则皆欲其温和，所谓“居不容，宽柔以教”也。

凡祭，容貌颜色，如见所祭者。

〈大全〉严陵方氏曰：“孝子之祭也，退而立如将受命，盖容貌如见所祭者也；已彻而退，敬齐之色不绝于面，盖颜色如见所祭者也。”

丧容累累，《色容》颠颠，视容瞿瞿梅梅，《言容》茧茧。

〈注〉此皆居丧之容。累累，羸惫失意之貌。颠颠，忧思不舒之貌。“瞿瞿”，惊遽之貌。“梅梅”，犹昧昧，瞻视不审，故瞿瞿梅梅然也。茧茧，犹绵绵，声气低微之貌也。

“戎容暨暨”，言容詻詻，色容厉肃，视容清明。

〈注〉此皆军旅之容。“暨暨”，果毅之貌。“詻詻”，教令严饬之貌。颜色欲其严厉而庄肃，视瞻欲其莹澈而明审。

《立容》辨卑毋谄。

〈注〉《立之容》，贬卑者，不为矜高之态也。虽贵贬损卑降，而必贵于正。若倾侧其容，柔媚其色，则流于谄矣。故戒以“毋谄”焉。

头颈必中山立。

〈注〉《头容》欲立，如山之嶷然，不摇动也。

《时行》。

〈注〉当行则行，

盛气颠实扬休。

〈注〉颠，读为填塞之填，实满也。“扬”，读为阳。休，与煦同，气体之充也。言人当养气，使充盛填实于内，故息之出也，若阳气之煦物，其来无穷也。

玉色。

〈注〉“玉无变色”，故以为颜色无变动之喻。〈大全〉严陵方氏曰：“‘既曰‘《立容》’，又曰‘《山立》’，既曰《色容》’，又曰‘玉色’者，盖山立玉色，则言其形状之如山玉，非止于容而已。”